wickkiey/tamil-wikipedia-markdown huggingface dataset:
# ஸ்ரீசைலம் மல்லிகார்ஜுனர் கோயில்


**திருப்பருப்பதம்** (**ஸ்ரீசைலம் மல்லிகார்ச்சுனேசுவரர் கோயில்**) (Mallikarjuna Jyotirlinga) என்பது தேவாரப் பாடல் பெற்ற தலங்களில் வட நாட்டுத் தலங்களில் ஒன்றாகும். இது சம்பந்தர், அப்பர், சுந்தரர் மூவரதும் பாடல் பெற்ற தலமாகும். இத்தலம் ஆந்திர மாநிலத்தின் நந்தியால் மாவட்டத்தில் அமைந்துள்ள நல்லமலைக் குன்றில் அமைந்துள்ளது. ஸ்ரீசைலம் என்றும் அழைக்கப்படும் இது கிருஷ்ணா நதியின் கரையில் அமைந்துள்ளது. இது மல்லிகார்ஜுன சுவாமிக்காக அமைக்கப்பட்டது. இத்தலத்தில் நந்தி தேவர் தவம் செய்து இறைவனைச் சுமக்கும் ஆற்றல் பெற்றார் என்பது தொன்நம்பிக்கை. பன்னிரு ஜோதிர் லிங்கத் தலங்களுள் ஒன்றாகும்.  

மேலும் இங்குள்ள பிரம்மராம்பிகை அம்பாள் சன்னதி 51 சக்தி பீடங்களில் மற்றும் 18 மகா சக்தி பீடங்களில் தேவியின் கழுத்துப் பகுதி விழுந்த பீடமாகவும் போற்றப்படுகிறது.  

## தோற்றம்
ஸ்ரீசைலம் மகாபாரதத்திலும், புராணங்களிலும் குறிப்பிடப்பட்டுள்ளது. கந்த புராணத்தில் சிறீசைல காண்டம் என்னும் அத்தியாயம் ஒன்று உண்டு. இது இக் கோயில் மிகப் பழங்காலத்திலேயே தோன்றியதற்குச் சான்றாக அமைகின்றது. அத்துடன் பொ.ஊ. 7–9 ஆம் நூற்றாண்டுகளில் வாழ்ந்த தமிழ் நாயன்மார்கள் இக் கோயிலைப் பாடியுள்ளனர். ஆதிசங்கரர் இங்கு வந்ததாகவும் இங்கேயே தனது சிவானந்த லகரி என்னும் சமஸ்கிருத நூலை எழுதியதாகவும் சொல்லப்படுகிறது. மராட்டிய மன்னர் சத்ரபதி சிவாஜி ஒரு அம்பாள் பக்தர் ஆவார், அம்பிகையை வணங்கி அவரிடம் பெற்ற வாளைக் கொண்டு அவர் எதிரிகளை அழித்து தன் தர்ம ராஜ்ஜியத்தை நிலைநாட்டினார் அதன் நினைவாக பிரம்மராம்பிகை அம்மன் கோவிலின் வடக்குப்புற கோபுரத்தை 1677இல் கட்டினார், எனவே இன்றளவும் அது சிவாஜி கோபுரம் என்றே அழைக்கப்படுகிறது. வீர சிவாஜிக்கு பிரம்மராம்பிகை அளித்த வாள் இன்றளவும் பாதுகாக்கப் படுகிறது.  

## கோயில் அமைப்பு
இக்கோயிலானது 20 அடி உயரமும், 2121 அடி நீளமுடைய கோட்டைச் சுவர் போன்ற திருச்சுற்று மதில்களைக் கொண்டுள்ளது. இந்த மதிற்சுவரின் வெளிப்புறத்தில் நான்குபுறங்களிலும் ஏராளமான புடைப்புச் சிற்பங்கள் செதுக்கப்பட்டுள்ளன. இவை குதிரைகள், யானைகள், ஒட்டகங்கள், போர்க்காட்சிகள், பார்வதி திருமணம், அர்சுணன் தவம், சந்திரவதி கதை, மார்கண்டேயன் கதை, தட்சனின் யாகம், சிவதாண்டவம், கஜாசுர சம்காரம், சிபிசக்கரவர்த்தி கதை, தேவரும் அசுரரும் பாற்கடலைக் கடைதல், கண்ணப்பர் கதை, மகேசுவரர் விசுவரூபம், மகிடாசுரமர்தினி போன்ற பல சிற்பங்களைக் கோண்டதாக உள்ளன.  

கோயிலின் நான்கு புறங்களிலும் நான்கு கோபுரங்கள் உள்ளன. கிழக்குப்புறமுள்ள கோபுரம் கிருஷ்ணதேவராயராயரால் கட்டப்பட்டதால் அவர் பெயராலேயே கிருஷ்ணதேவராயர் கோபுரம் என அழைக்கப்படுகிறது. வடக்குப்புற கோபுரமானது சத்ரபதி சிவாஜியால் 1677இல் கட்டப்பட்டதால் சிவாஜி கோபுரம் என அழைக்கப்படுகிறது. மேற்குப்புற கோபுரமானது கோயில் நிர்வாகத்தால் 1966 இல் கட்டப்பட்டு பிரம்மானந்தராயா கோபுரம் என பெயரிடப்பட்டது. இவற்றின் மையத்தில் மல்லிகார்சுனர் கருவறை உள்ளது. இதன்மீது உள்ள விமானமானது காக்கத்திய மன்னரான கணபதியின் சகோதரியான *மைலம்மா தேவி*யால் கட்டப்பட்டதாக அவரது கல்வெட்டின்வாயிலாக அறியப்படுகிறது. மல்லிகார்சுனர் சந்நிதிக்கு மேற்கில் சந்திரமாம்பா சந்நிதியும், கிழக்கே இராசராசேசுவரி சந்நிதிகளும் உள்ளன.
# தமிழ்ப் பேச்சு எங்கள் உயிர் மூச்சு

**தமிழ்ப் பேச்சு எங்கள் உயிர்** மூச்சு விஜய் தொலைக்காட்சியில் இடம்பெறும் ஒரு தமிழ் மொழிப் போட்டி நிகழ்ச்சியாகும். தமிழ்நாட்டின் சிறந்த பேச்சாளர்களை அடையாளம் காண்பதே நிகழ்ச்சியின் நோக்கங்களில் ஒன்று. இந்தப் போட்டி சனவரி 2009 முடிவடைந்தது. அரை இறுதிச் சுற்றுக்கு விசயன், அருள் பிரகாச், அபிராமி ஆகியோர் தேர்வு பெற்றனர். இறுதிச் சுற்றுக்கு விசயன், அருள் பிரகாச் ஆகியோர் தேர்வு பெற்றனர். இதில் விசயன் வெற்றி பெற்றார். வன்னியில் ஈழத் தமிழர் படும்பாடு பற்றி விசயன் உணர்ச்சிபூர்வமாக பேசியது இங்கு குறிப்பிடத்தக்கது.  

போட்டியின் வெற்றியாளர் ஐந்து இலட்சம் இந்திய ரூபாய்கள் பரிசு பெற்றார்.  

இந்தப் போட்டி பல சுற்றுக்களாக நடைபெற்றது:  
- ஒரு தலைப்பில் பேசல்
- இலக்கியச் சுருக்கம்
- வாதம் - விவாதம்
- தமிழ் உரையாடல்
- பழமொழிக் குட்டிக்கதை
- காட்சிக்கு பேச்சு சுற்று
- ஓவியச் சுற்று
- அரசியல் விவாத மேடை
- மக்கள் மனசு சுற்று
- மரபுக்/புதுக் கவிதைச் சுற்று
- தமிழிசைச் சுற்று
- இறுதிச் சுற்று (தமிழர் நேற்று, இன்று, நாளை)
- இறுதிச் சுற்று

இந்தப் போட்டிக்கு நடுவராக "தமிழ்க் கடல்" என்று போற்றப்படுபவரான நெல்லைக் கண்ணனும் வேறு ஒரு தமிழறிஞரும் உள்ளார்கள். நெல்லை கண்ணன் இலக்கிய இலக்கணத் தவறுகளை ஆணித்தரமாக சுட்டிக்காட்டினாலும், அவ்வப்பொழுது தனது கருத்துக்களையும் தீவிரமாக பங்களிப்பாளர்களிடம் முன்வைக்கிறார் என்ற குற்றச்சாட்டும் உண்டு.  

இந்தப் போட்டி நிகழ்ச்சி, தமிழ்நாட்டிலும் உலகத் தமிழரிடமும் நல்ல வரவேற்பைப் பெற்றுள்ளது.  

## இவற்றைப் பார்க்க
- விஜய் தொலைக்காட்சி நிகழ்ச்சிகளின் பட்டியல்
# லாக்கி


**லாக்கி** (*Laki* அல்லது *லக்காகீகார்*) என்பது தெற்கு ஐஸ்லாந்தில் உள்ள ஓர் எரிமலை ஆகும்.  

கிபி 934 இல் லாக்கி மலைத்தொடர் மிகப்பெரும் அளவில் தீக்கக்கியதில் 19.6 கி.மீ.³ (4.7 மைல்³) லாவாக்களை வீசியது.  

1783-1784 காலப்பகுதியில் மீண்டும் இது தீக்கக்கியது. அப்போது கிட்டத்தட்ட 14 கி.மீ.³ (3.6 மைல்³) லாவாக்களையும் நச்சு புளோரீன்/கந்தக ஈரொக்சைட்டுக்களை வீசியதில் அப்பகுதியில் 50 விழுக்காடு கால்நடைகள் இறந்தன. இதனால் எழுந்த வறட்சி மற்றும் வறுமை காரணமாக சுமார் 9,000 பேர் கொல்லப்பட்டனர்.  

## வெள் இணைப்புகள்
- லாக்கி படிமங்களும் தகவல்களும்
- லாக்கி எரிமலை பற்றிய தகவல்கள்
# ஏஎம்டி கே6-2


**ஏஎம்டி கே6-2** ஏஎம்டி நிறுவனத்தால் 28 மே 1998 இல் அறிமுகப்படுத்தப்பட்ட புரோசசர் ஆகும். இது நொடிக்கு 266 மெகாஹேட்ஸ் இல் இருந்து 550 மெகாஹேட்ஸ் வரையிலான வேகமுடைய புரோசர்களில் வெளிவந்துள்ளன. இது 64கிலோபைட் முதலாம்மட்ட அதிவேக காஷ் நினைவகத்தைக் கொண்டுள்ளது இதில் 32 கிலோபைட் தரவுகளுக்காகவும் 32 கணினி அறிவுறுத்தல்களுக்காகவும் பயன்படுகின்றது. இது 2.2 வோல்ட் மின்சாரத்தில் இயங்குகின்றது 0.25 மைக்ரோமீட்டர் தொழில்நுடபத்தில் உருவாக்கப்பட்டுள்ளது. இதில் 9.3 மில்லியன் திரான்சிஸ்டர்களைக் கொண்டுள்ளது. இதை சாக்கட் 7 மற்றும் சூப்பர் சாக்கட் 7 உள்ள மதபோட்களில் பொருத்திக் கொள்ளலாம்.  

## சரித்திரம்
ஏஎம்டி கே6-2 சற்றே பழையதும் விலைஉயர்வான இண்டெல் பெண்டியம் - II போட்டியிடுவதற்கென உருவாக்கப்பட்டது. இரண்டு சிப்களினதும் வினைத்திறன் ஏறத்தாழ ஒன்றே. இதற்கு முந்தைய கே6 புரோசர்கள் பொதுவான வேலைகளுக்கு வினைத்திறனாக இயங்கியது.
# குடகு மாவட்டம்



**குடகு மாவட்டம்** கர்நாடக மாநிலத்தில் அமைந்துள்ள ஒரு மாவட்டமாகும். இதன் தலைநகரம் மடிகேரி. குடகை ஆங்கிலத்தில் கூர்க் என்று அழைப்பார்கள். 4,100 கிமீ<sup>2</sup> பரப்புடைய இம்மாவட்டம் மேற்குத் தொடர்ச்சி மலையில் அமைந்துள்ளது.  

மேற்குத் தொடர்ச்சி மலையின் கிழக்கு முகத்தில் அமைந்துள்ள இம்மாவட்டத்தின் முதன்மை ஆறு காவிரி ஆகும். காவிரி இம்மாவட்டத்திலுள்ள தலைக்காவிரி என்னும் இடத்தில் உற்பத்தியாகிறது. காவிரியும் அதன் துணை ஆறுகளும் இம்மாவட்டத்தை வளப்படுத்துகின்றன.  

குடகு இராச்சியம் தனி அரசாக இருந்து வந்தது. 1834 இல் ஆங்கிலேயர்கள் குடகை தங்கள் ஆட்சியில் இணைத்துக்கொண்டார்கள். 1956 மாநிலங்களை சீர் செய்யும் போது குடகு கர்நாடகாவின் ஒரு மாவட்டமாக சேர்த்து கொள்ளப்பட்டது.  
## மாவாட்ட நிர்வாகம்
குடகு மாவட்டம் 5 வருவாய் வட்டங்களையும், 4 நகராட்சிகளையும், 5 தாலுகா பஞ்சாயததுகளையும், 104 கிராம ஊராட்சிகளையும், 529 கிராமங்களையும் கொண்டுள்ளது.  
1. மடிகேரி வருவாய் வட்டம்
1. சோம்வார் வருவாய் வட்டம்
1. விராஜ்பேட் வருவாய் வட்டம்
1. குஷால்கர் வருவாய் வட்டம்
1. பொன்னம்பேட் வருவாய் வட்டம்
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, குடகு மாவட்டத்தின் மக்கள் தொகை 554,519 ஆகும். அதில் 274,608 ஆண்கள் மற்றும் 279,911 பெண்கள் உள்ளனர்.பாலின விகிதம் 1000 ஆண்களுக்கு 1019 பெண்கள் வீதம் உள்ளனர். சராசரி எழுத்தறிவு 82.61 %ஆகும். இம்மாவட்ட மக்களில் இந்து சமயத்தினர் 80.97 %, இசுலாமியர் 15.74 %, கிறித்தவர்கள் 3.09 % மற்றும் பிறர் 0.21% ஆக உள்ளனர்.  
## வெளியிணைப்புகள்
- கர்நாடகா ஆன்லைன் இணைய தளத்தில் கொடகு மாவட்டப் பக்கம்
# டியூரோன்



ஏஎம்டி **டியூரோன்** கணினியின் x86 அறிவுறுத்தல்களுக்கு ஒத்திசைவான ஏஎம்டியினால் உற்பத்திசெய்யப்பட்ட புரோசசர்கள் ஆகும். 19 ஜூன் 2000 இல் அறிமுகப்படுத்தப்பட்ட புரோசர்கள் ஏஎம்டி அத்லோன் ரக புரோசசர்கள் மற்றும் இதன் போட்டியாளர்களான இண்டெல் பெண்டியம், செலிரோன் ரக புரோசர்களுக்கு ஓர் மாற்றீடாக அறிமுகம் செய்யப்பட்டது. டியூரோன் புரோசசரின் உற்பத்தியானது 2004 ஆம் ஆண்டு இடைநிறுத்தப்பட்டது. இதைத் தொடர்ந்து செம்ப்ரோன் புரோசர்கள் அறிமுகம் ஆனது.  

## வரலாறு
டியூரோன் புரோசர்கள் அத்லோன் புரோசர்களுடன் பின் ஒத்திசைவானது (pin-compatible) அதாவது அத்லோன் புரோசசர் போடும் மதர்போட்டிலேயே டியூரோன் ரக புரோசசரையும் போட்டுக் கொள்ளலாம். ஆரம்பத்தில் அறிமுகமாக டியூரோன் FSB புரோசசர் நொடிக்கு 100 மெகாஹேட்ஸ் வேகத்திலேயே வேலைசெய்தது. பின்னர் வந்த 133 மெகாஹேட்ஸ் வேகத்தை ஆதரித்தாலும் அத்லோன் புரோசர்கள் FSB இல் நொடிக்கு 166 மற்றும் 200 வேகத்தில் இயங்கின. ஆரம்பத்தில் வந்த டியூரோன் புரோசசர் ஸ்பிட்பயர் கோர் இல் இயங்கியது அது நொடிக்கு 600 மெகாஹேட்ஸ் வேகத்தில் இருந்து 950 மெகாஹேட்ஸ் வரை இயங்கியது.  

டியூரோனுக்கும் அத்லோன் புரோசருக்கும் பிரதான வேறுபாடாக அதிவேக காஷ் நினைவகம் ஆகும். டியூரோன் புரோசரில் 64 கிலோபைட் ஆக இருந்த நினைவகம் அத்லோனில் 256 கிலோபைட் ஆகவோ அல்லது 512 கிலோபைட் ஆகவோ இருந்தது. இது இண்டெல் செலிரோன் புரோசரின் 128 கிலோபைட் காஷ் நினைவகத்தை விடக் குறைவாக இருந்தாலும் இப்புரோசரும் பிரபலமாகவே விளங்கியது.
# ஐக்கிய அமெரிக்க வீடு வெற்றுக்குமிழி, 2007 - 2008



அமெரிக்காவில் வீடு வாங்குவதற்கு தரமற்ற கடன்களை நுகர்வோருக்கு கடந்த 15 வருடங்களாக மேலாக வங்கிகள் வழங்கி வந்தன. இப்படி கடன் பெற்று பெரிய வீடுகளை பலர் வாங்க முனைந்ததால், வீடுகள் விரைவாக எங்கும் கட்டப்பட்டன. இந்தக் கடன்களின் வட்டியை ஆதாயமாகப் பார்த்த முதலீட்டாளர்கள் இவற்றை வாங்கி உலக முதலீட்டாளர்களுக்கும் விற்றனர். கடன் கொடுப்பவர் (வங்கி), கடன் தரகர், வீடு விற்பவர், கடனை முதலீடாகப் பெறுபவர், பின்னர் அதை முதலீடாக விற்பவர் என்று அனைவரும் ஒரு கழிவு கிடைத்ததால் இந்த செயற்பாடு பெருகியது. இதில் பேராசை, எமாற்று, மோசடி எல்லாம் கலந்து இருந்தது. இப்படி தமது வருமான எல்லைக்கு மீறி கடன் பெற்று வீடு வாங்கியோர் காலப்போக்கில் தமது கடனை கட்ட முடியாமல் திணறினர். அதே வேளை இக்காலத்தில் அதிகமான வீடுகளும் கட்டப்பட்டிருந்தன. இதனால் விலை வீழ்ந்தது. கடனை கட்ட முடியாதோரிடம் இருந்து வீடுகளை வங்கிகள் மீள் பெற வேண்டியதாகிற்று. இந்த வீடுகளையும் தமது கடனை மீழ்பெறும் அளவுக்கோ அல்லது முற்றிலுமோ விற்க முடியாதவாறு வங்கிகள் திணறின. தொடராக கடனில் முதலீடு செய்து வந்த வட்டியில் இலாபம் பெற முயன்ற முதலீட்டாளர்களும் நட்டம் அடைந்தனர். இந்த நிலை மோசம் அடைந்து அமெரிக்காவின் ஆதனத் தொழிற்துறை (Real Estate business) வீழ்ச்சி கண்டது. அது உலகின் (குறிப்பாக அமெரிக்காவின்) பொருளாதாரப் பின்னடைவுகளுக்கு வழிகோலியது.  

## இவற்றையும் பாக்க
- :en:United States housing bubble
- :en:Subprime mortgage crisis
# ஐக்கிய அமெரிக்காவின் தேசிய கடன்

அமெரிக்க அரசு கடன் தருவோருக்கு கொடுக்க வேண்டிய தொகையே ஐக்கிய அமெரிக்க அரசின் கடனாகும். ஐக்கிய அமெரிக்க நடுவண் அரசினால் மாநிலங்கள், நிறுவனங்கள் (Corporations), தனிநபர்கள், வெளிநாட்டு அரசுகள் ஆகியவற்றிடம் இருந்து பெற்ற கடனே ஐக்கிய அமெரிக்க அரசின் கடனாகும். இவை Treasury Bills, Notes, Bonds, TIPS, United States Savings Bonds, and State and Local Government Series securities ஆகிய வடிவங்களில் ஐக்கிய அமெரிக்காவுக்கு கடன் தந்திருக்கலாம்.  

மார்ச் 16, 2009 இல் ஐக்கிய அமெரிக்காவின் தேசிய கடன் $11,042,553,971,450 ($11 டிரில்லியன் அமெரிக்க டொலர்கள், 65% (மொ.உ.உ)) ஆகும். இது ஒவ்வொரு அமெரிக்கனுக்கும் $36,314 கடனாகும். இந்தத் தொகையில் 25% மேலாக வெளிநாட்டு அரசுகளிடம், குறிப்பாக சீனாவிடம் பெறப்பட்டது.  

## இதனையும் பார்க்க
நாடுகளின் பொதுக் கடன் பட்டியல்
# இரையாய் கொள்ளு கடன்

தந்திரமாகக் கடனை வழங்கி நியாமற்ற அல்லது ஏமாற்று வழியில் கடனாளியிடம் பணம் கறப்பதை **இரையாய் கொள்ளு கடன்** எனலாம். இந்த சொல் Predatory lending என்ற சொல்லுக்கு இணையாக இங்கு பயன்படுகிறது. பொதுத் தமிழ் வழக்கில் இல்லை.  

சில கடனட்டை நிறுவனங்கள் தாம் குறைந்த விலைக்கு கடன் தருவதாக பெரிதாக எழுதியிருப்பார்கள். ஆனால், அது முதல் இரண்டு மாதத்துக்கு மட்டுமே. பின்னர் பல மடங்கு உயரும் என்று மிகச் சிறிய எழுத்துகளில் அடியில் எழுதியிருப்பர். இப்படி பலதரப்பட்ட நுகர்வோரை இரையாய் கொள்ளும் கடனையே இரையாய் கொள்ளு கடன் எனலாம்.
# 1783



: இத்தாலியில் நிலநடுக்கம்]]  
: பிரெஞ்சு வெப்ப வளிக்குண்டு *மொண்ட்கோல்ஃபியர்*.]]  
**1783** (**MDCCLXXXIII**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.  

## நிகழ்வுகள்
- பெப்ரவரி 3 - அமெரிக்கப் புரட்சிப் போர்: பிரித்தானியா ஐக்கிய அமெரிக்காவின் விடுதலையை அங்கீகரித்தது.
- பெப்ரவரி 4 - அமெரிக்கப் புரட்சிப் போர்: ஐக்கிய அமெரிக்கா மீதான தனது தாக்குதல்களை நிறுத்துவதாக பிரித்தானியா அதிகாரபூர்வமாக அறிவித்தது.
- பெப்ரவரி 4 - இத்தாலியில் கலபிறியா என்ற இடத்தில் இடம்பெற்ற நிலநடுக்கம் 50,000 பேரைக் கொன்றது.
- ஜூன் 4 அல்லது ஜூன் 5 - பிரான்ச்சில் மொண்ட்கோல்ஃபியர் சகோதரர்கள் தமது வெப்ப வளிக்குண்டை (hot-air balloon) சோதித்தனர்.
- ஜூன் 8 - ஐஸ்லாந்தில் லாக்கி எரிமலை வெடிக்க ஆரம்பித்ததில் எட்டு மாதங்களில் வறட்சி, மற்றும் வறுமை காரணமாக 9,000 பேர் வரையில் கொல்லப்பட்டனர்.
- ஆகஸ்ட் 5 - ஜப்பானில் அசாமா மலை தீக்கக்கியதில் 35,000 ப்பேர் கொல்லப்பட்டனர்.
- செப்டம்பர் 3 - அமெரிக்கப் புரட்சிப் போரை முடிவுக்குக் கொண்டு வர ஐக்கிய அமெரிக்காவுக்கும்பிரித்தானியாவுக்கும் இடையில் பாரிசில் உடன்பாடு எட்டப்பட்டது.
- நவம்பர் 25 - அமெரிக்கப் புரட்சிப் போர்: கடசி பிரித்தானியப் படைகள் நியூயோர்க் நகரை விட்டு வெளியேறினர்.

## தேதி அறியப்படாத நிகழ்வுகள்
- திருகோணமலைக் கோட்டை பிரெஞ்சுக்களிடம் இருந்து பிரித்தானியரிடம் கைமாறி பின்னர் ஒல்லாந்தரிடம் மீண்டும் கைமாறியது.
- புனித டேவிட் கோட்டை பிரித்தானியரின் தாக்குதலுக்குள்ளானது.

## பிறப்புகள்
- பிரெட்ரிக் புரோபல், "குழந்தைப் பூங்கா" முறைமையை முன்மொழிந்தவர் (இ. 1852)
- ஆறுமுகம்பிள்ளை குமாரசுவாமி, இலங்கை அரசியல்வாதி

## இறப்புகள்
- செப்டம்பர் 18 - லியோனார்டு ஆய்லர், கணிதவியல் அறிஞர் (பி. 1707)

## 1783 நாட்காட்டி
# யானம்



**யானம்** (*Yanam*) என்பது இந்தியாவில் உள்ள ஒரு முன்னாள் பிரெஞ்சு காலனி நகரம் ஆகும். தற்போது இது பாண்டிச்சேரி யூனியன் பிரதேசத்தினைச் சேர்ந்தது. இதன் பரப்பளவு 20 சதுர கி.மீ. ஆகும். இது ஆந்திர பிரதேச மாநில கிழக்கு கோதாவரி மாவட்டத்தில் கோதாவரி ஆற்றின் கிளையாகிய கௌதமி கோதாவரி ஆற்றின் கரையில் அமைந்துள்ளது. இங்கு ஆறு வருவாய் கிராமங்கள் உள்ளன .  
1. மெட்டகூரு
1. யானம்
1. கனகால​பேட்டா
1. பிரான்ஸ்திப்பா
1. அடவிபொலம்
1. இசுக்கதிப்பா

## புனித அன்னா கத்தோலிக்க கோவில்
பிரஞ்சு கத்தோலிக்க மறைபரப்பாளர்கள் 1846-இல் கட்டிய புனித அன்னா கோவில் ஏனாமில் உள்ளது. இக்கோவிலுக்கு அடிக்கல் நாட்டியவர் அருள்திரு மிக்கேல் லெக்னாம் என்பவர். கோவில் கட்டட வேலை 1846-இல்தான் முடிவுற்றது. அதற்கு முன்னரே, 1836 ஏப்ரல் 30-ஆம் நாள் அவர் இறந்துபோனார். அக்கோவிலில் பதிக்கப்பட்ட கல்வெட்டு இச்செய்தியைத் தருகிறது.  

இக்கோவில் ஐரோப்பிய கட்டடப் பாணியில் கட்டப்பட்டுள்ளது. அதற்கான கட்டுமானப் பொருள்கள் யாவும் பிரான்சிலிருந்து இறக்குமதி செய்யப்பட்டன.  

இந்தக் கத்தோலிக்க கோவிலின் அருகிலேயே ஒரு மலைக்கோவிலை பிரஞ்சுக்காரர்கள் கட்டினர். அதுபோலவே கத்தோலிக்க கோவிலின் பின்புறம் மற்றொரு மலைக்கோவில் ஆங்கிலேயரால் கட்டப்பட்டது.  

அங்கு நிலவும் வரலாற்றுப்படி, 1943-ஆம் ஆண்டு ஒரு கப்பல் புயலில் சிக்கி மணலில் புதைந்துவிட்டதாம். கப்பலில் 1000 டன் எடையுள்ள பொருள்கள் இருந்தன. கப்பலை மீட்க எவ்வளவோ முயன்றும் அதை விடுவிக்க இயலவில்லை. ஏறக்குறைய ஓராண்டளவாக கப்பல் புதைந்தே கிடந்தது. கப்பலை மீட்க அமெரிக்க பொறியாளர் ஒருவர் அனுப்பப்பட்டார். அவரும் பெரிதும் முயன்றும் கப்பலை விடுவிக்க இயலாததால் அன்னை மரியாவை நோக்கி வேண்டுதல் நிகழ்த்தினார். அதன்பின் அதிசயமாக அக்கப்பல் விடுவிக்கப்பட்டதாம்.  

அன்னை மரியாவுக்கு நன்றியாக அந்தப் பொறியாளரும் அவருடைய மனைவியாரும் ஒரு கோவில் கட்டி எழுப்பினராம். இந்த வரலாறு அக்கோவிலின் பின்புறம் உள்ள மலைக்கோவிலில் செதுக்கப்பட்டுள்ளது.
# வார்ப்புரு:Illustrated Wikipedia/doc

<noinclude></noinclude><br clear="" />  
exists to coordinate the use of cartoons specially created for Wikipedia.  
This template is to be added to the appropriate articles to provide an *unobtrusive* link to the relevant cartoon.  

## Usage
During the week that the article is featured in , place the template near the top of the article. Once the week is over, move it to its normal place: like all other self-referential WikiMedia Foundation project templates, this is in the "External links" section of the article. The syntax of the template is : note the lack of <code>Image:</code> prefix. Do not the template; the example image shown here will be auto-replaced by the image specified as the template parameter.  

<noinclude></noinclude>  
<includeonly>  

</includeonly>
# வடித்திறக்கல்



**வடித்திறக்கல்** அல்லது **துளித்தெடுப்பு ** *(distillation)* என்பது, கொதிக்கும் ஒரு நீர்மக் கலவையில் இருந்து வேதிப்பொருட்களை அவற்றின் கொதிநிலை வேறுபாட்டைக் கொண்டு பிரித்தெடுக்கும் ஒரு முறையாகும். வடித்திறக்கல் வேறொரு பெரும் வேதிச்செலுத்தத்தின் பகுதியாக அமையும் என்பதால் இதனை ஒரு அலகுச் செலுத்தமாகவும் கருதலாம். பிரித்தல் செலுத்தங்களில் பழமையானதும் முதன்மையானதும் வடித்திறக்கலே.  

கொதிக்கும் கலவையின் வளிமப் பகுதி குறைகொதிநிலை வேதிப்பொருளை அதிகமாகக் கொண்டிருக்கும். அந்த வளிமப் பகுதியை குளிர்வித்து நீர்மமாக்கினால், பிறகு அந்த நீர்மத்தில் பெரும்பான்மையாகக் குறைகொதிநிலைப் பொருளே இருக்கும். உள்ளிட்ட நீர்மத்தில் வளிமமாகாமல் இன்னும் நீர்மமாகவே இருக்கும் பகுதியில் உயர்கொதிநிலைப் பொருட்கள் பெரும்பான்மையினதாக இருக்கும்.  

வடித்திறக்கல் செயன்முறைக்கு ஆற்றல் தேவை அதிகம் என்றாலும், இதற்குப் பல பயன்கள் உண்டு. இதில் முதன்மையானது கரட்டுப் பாறைநெய்யை அதன் பல்வேறு பின்னங்களாகப் பகுத்துப் பிரிப்பதாகும். கடல் நீரில் இருந்து உப்பை அகற்றுவதற்கும் துளித்தெடுப்பு உதவும். காற்றில் இருந்து ஆக்சிஜன், நைட்ரஜன், ஆர்கான் போன்ற கூறுகளைப் பிரிப்பதற்கும், நொதிப்புக் கரைசல்களில் இருந்து மதுவைப் பிரிப்பதற்கும் வடித்திறக்கல் செயன்முறைகள் உதவுகின்றன.
# அரசியல்வாதி

**அரசியல்வாதி** (politician) என்பவர் அரசியலில் ஈடுபட்ட ஒரு நபர். கட்சி தொண்டர்கள், தலைவர்கள், செல்வாக்காளர்கள், செயற்பாட்டாளர்கள் என பலதரப்பட்டவர்களுக்கு அரசியல்வாதி என்ற அடையாளம் பொருந்தும்.  

அரசு மக்களின் வாழ்தரத்தை நிர்மாணிக்கும் ஒரு முக்கியக் கூறு. அதனால் அரசியல்வாதிகளின், குறிப்பாக அரசியல் தலைவர்களின் செயற்பாடுகள் ஒரு சமூகத்துக்கு இன்றியமையாதவை. இட்லர் போன்ற அரசியல்வாதிகளின் தவறான வழிநடத்தல் பேரழிவுகளுக்கும் இட்டுச் செல்லும்.  

சேவை நோக்கில் அரசியல் வாழ்வில் முழுமையாக ஈடுபட்டவர்களைப் பொதுவாழ்வில் ஈடுபட்டவர்கள் என்பர். வேலை நோக்கில் ஈடுபட்டவர்களை Career politician என்பர். வதந்திகள் அரசியலில் முக்கியப் பங்காற்றுகிறது. நேர்மறையான வதந்திகளை விட எதிர்மறை வதந்திகள் அதிகத் தாக்கத்தினை ஏற்படுத்துகிறது.
# நீரோ


**நீரோ குளோடியஸ் சீசர் ஆகுஸ்டஸ் ஜேர்மானிக்கஸ்** (*Nero Claudius Caesar Augustus Germanicus*; டிசம்பர் 15, கிபி 37 – ஜூன் 9, கிபி 68),, என்பவன் ஐந்தாவதும், ஜூலியோ-குளோடிய அரசவம்சத்தின் கடைசியுமான ரோமப் பேரரசன் ஆவான். நீரோ அவனது மாமனான குளோடியசினால் ரோமப் பேரரசின் மன்னனாக்கும் முகமாக வளர்க்கப்பட்டவன். குளோடியசின் மறைவுக்குப் பின்னர் நீரோ அக்டோபர் 13, 54 இல் மன்னனாக முடி சூடினான்.  

நீரோ கிபி 54 முதல் 68 வரை ரோமப் பேரரசை ஆண்டான். இவன் தனது ஆட்சிக் காலத்தில் ரோமாபுரியின் வர்த்தகம், மற்றும் ரோமின் கலாச்சாரத் தலைநகரின் விரிவு ஆகியவற்றில் மிகவும் அக்கறை கொண்டிருந்தான். நாடக மாளிகைகள் பல கட்டுவித்தான். விளையாட்டுப் போட்டிகளுக்கு முன்னுரிமை அளித்தான். இவனது காலத்தில் பார்த்தியப் பேரரசுடன் நிகழ்ந்த வெற்றிகரமான போர், அதன் பின்னர் அப்பேரரசுடன் அமைதி உடன்பாடு (58–63) ஆகியவை முக்கியமானவை. கிபி 68 இல் ரோமப் பேரரசில் இடம்பெற்ற இராணுவப் புரட்சியை அடுத்து மறைவிடத்தில் வாழ்ந்து வந்தான். இறுதியில் ஜூன் 9, 68 இல் கட்டாயத் தற்கொலை செய்து கொண்டு இறந்தான்.
# 68



ஆண்டு **68** (**LXVIII**) என்பது யூலியன் நாட்காட்டியில் ஒரு வெள்ளிக்கிழமையில் துவங்கிய நெட்டாண்டு ஆகும். அக்காலத்தில் இவ்வாண்டு "சிலியசு இத்தாலிக்கசு, திரக்காலசு தூதர்களின் ஆண்டு" (*Year of the Consulship of Caesar and Paullus*) எனவும், நான்கு பேரரசர்களின் ஆண்டு எனவும் "ஆண்டு 821" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. இவ்வாண்டு நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 68 என அழைக்கும் முறை நடைமுறைக்கு வந்தது.  

## நிகழ்வுகள்
### உரோமைப் பேரரசு
- லூசியசு குளோடியசு மேசர் என்பவன் நீரோ மன்னனுக்கு எதிராகக் கிளர்ச்சியில் ஈடுபட்டான்
- நீரோவை செனட் அவை *வேண்டாதவராக* அறிவித்தது.
- சூன் 9 &ndash; பேரரசர் நீரோ உரோமில் இருந்து நான்கு மைல் தொலைவில் தற்கொலை செய்து கொண்டார். பிரடோரியன் காவலர்களால் நிராதரவாக்கப்பட்டதை அடுத்து நீரோ தொண்டையில் குத்தி இறந்தார்.
- சூன் 9 &ndash; உரோமையின் செனட் கால்பாவை உரோமைப் பேரரசராக அறிவித்தது.
- திராயானின் தந்தை மார்க்கசு உல்ப்பியசு திரயானுசு தூதராக நியமிக்கப்பட்டார்.
- திராயான் இசுக்கைதபோலிசு சென்று யோர்தான் ஆற்றைக் கடந்தார். எரிக்கோவை முற்றுகையிட்டு சாக்கடல் சுருள் ஏடுகள் தோன்றிய கும்ரான் மடாலயத்தை அழித்தார்.

### ஆசியா
- தென்கிழக்காசியாவின் முதல் அறியப்பட்ட நாகரீகமான இன்றைய கம்போடியா, தெற்கு வியட்நாம், தெற்கு தாய்லாந்து, கிழக்கு தாய்லாந்து ஆகியவற்றை உள்ளடக்கிய மீகாங் டெல்டாவில் பூனான் இராச்சியம் நிறுவப்பட்டது. இதன் தலைநகரம் கம்போடியாவில் உள்ள வியாதபுரா அல்லது இன்றைய பா பும் மாவட்டம் ஆகும்.

### சமயம்
- பௌத்தம் அதிகாரபூர்வமாக சீனாவை அடைந்தது.
- அந்தியோக்கு இஞ்ஞாசியார் அந்தியோக்கியாவின் மூன்றாவது ஆயரானார்.
- மாற்கு நற்செய்தி எழுதப்பட்டது.
- சாக்கடல் சுருள் ஏடுகள் கும்ரானின் குகைகளில் வைக்கப்பட்டது.
<onlyinclude>  

## பிறப்புகள்

## இறப்புகள்
- ஏப்ரல் 25 &ndash; மாற்கு, அலெக்சாந்திரியாவின் திருத்தந்தை
- சூன் 9 &ndash; நீரோ, உரோமைப் பேரரசர் (பி. 37)
# துணி


**துணி** என்பது பஞ்சு நூல் போன்ற இயற்கைப் பொருட்களாலோ, அல்லது நைலான் போன்ற பிற செயற்கைப் பொருள்களாலோ ஆன மெல்லிய நீண்ட இழைகளால் குறுக்கும் நெடுக்குமாக பின்னி நெய்யும், பரப்பளவு கொண்ட ஒரு பொருள். துணி, மாந்தர்கள் அணியும் ஆடையாகவோ, ஆடைக்குப் பயன்படும் பொருளாகவோ நெடுங்காலமாக பயன்பட்டு வந்துள்ளது. துணி நெய்யும் நெசவுத்தொழில் உலகிலேயே மிகப் பழமையான தொழில்களுள் ஒன்று. பொருள்களை எடுத்துச்செல்லும் பை, மூட்டை கட்டும் பொருள், விரிப்பு, கூடாரம் கட்டும் பொருள், காலணிகள், ஓவியம் தீட்டும் பரப்பு அடிப்பொருளாகவும், பாய்மரக் கப்பல்கள், படகுகளில் பாயாகவும் என்று பற்பல பிற பயன்பாடுகளுக்கும் துணி பயன்படுகின்றது. உலகளாவிய பரப்பில் துணிகளின் வணிக அளவு ஆண்டொன்றுக்கு பல நூறு பில்லியன் அமெரிக்க டாலர்களாகும்  

## வகைகள்

1. பருத்தித்துணி (இயற்கை இழை)  

2. பட்டு (பட்டுக்கூடு)  

3. கம்பளி (வுல் எனப்படும் மிருக உரோம நெசவு ஆட்டிழை மற்றும் பல)  

4. செயற்கை இழைதுணி (பாலியசுடர், விசுகோசு, மற்றும் பல)  

## மேற்கோள்களும் அடிக்குறிப்புகளும்

ar:النسيج
# தெறி


, நெகிழி, தோல் ஆகியவற்றால் ஆனவை.]]  

**தெறி** அல்லது **பொத்தான்** (Button) துணியாடைகளில் இரண்டு ஓரங்களைத் தற்காலிகமாக இணைக்கவோ கழற்றிப் பிரிக்கவோ பயன்படுமாறு உள்ள ஓர் அமைப்பின் ஒரு பகுதி. இது நூலைக் கட்டவோ துளையுள்ள (பொத்தல் உள்ள) துணியின் ஓர் ஓரத்தை மாட்டவும் பயன்படுகிறது. பருப்பு போல தட்டையாகவோ, கொட்டை போல உருண்டையாகவோ பிற வடிவங்களிலோ இருக்கும். இந்தத் தெறியை இணைக்க வேண்டிய இரு ஓரங்கள் கொண்ட துணியின் ஓர் ஓரத்தில் வரிசையாக இடம் விட்டு தைத்துப் பொருத்தி இருப்பார்கள். தெறி துணியின் பொத்தல் (துளை) உடைய பகுதி, மாட்டிக்கொள்ளும் கொழு  

தெறிகள் மிகப்பல பொருள்களால் செய்யப்படுகின்றன. பழங்காலத்தில் எலும்பு, மான் கொம்பு, யானைத் தந்தம் முதலியவற்றாலும், தற்காலத்தில் நெகிழி, மாழை, கண்ணாடிப் பொருட்கள், தோல் முதலியவற்றாலும் செய்யப்படுகின்றன. நெகிழிப் பொருட்களே தற்காலத்தில் பெரும்பாலும் பயன்படுகின்றன.  

## வரலாறு
தெறிகள் அல்லது தெறிகள் போன்ற அமைப்புகள் மிகப் பழங்காலத்திலேயே வழக்கில் இருந்தன. இந்தியாவின் வடமேற்கே இருந்த சிந்துவெளி நாகரிக மக்களும் (கி.மு 2800-2600), பின்னர் வெண்கலக் காலத்திலும் சீனாவில் கி. மு. 2000-1500 காலப்பகுதிகளிலும், பழம் உரோமானியப் பண்பாட்டிலும் தெறிகள் இருந்ததற்கான சான்றுகள் உள்ளன.  

துணியாடைகளில் தற்கால பயன்பாடு போன்ற புழக்கம் டாய்ட்சு லாந்தில் கி.பி. 13 ஆவது நூற்றாண்டில் துவங்கியது. இது பின்னர் இறுக்கமாக ஆடை அணியும் பழக்கத்தில் விரைந்து ஐரோப்பாவில் பரவியது.  

## மேற்கோள்களும் அடிக்குறிப்புகளும்

- Carl Kohler, *A History of Costume*, Dover 1963 reprint,
- Bryan Bunch, *The History of Science and Technology*, Houghton Mifflin Books, 2004
# நாகேஸ்வரர் கோயில், துவாரகை



**நாகேஸ்வரர் கோயில்** அல்லது **நாகநாதர் கோயில்** என்று அழைக்கப்படும் கோயில், இந்தியாவின் குசராத்து மாநிலத்திலுள்ள துவாரகைக்கு வெளியே அமைந்துள்ள ஒரு இந்துக் கோயில் ஆகும். சிவனுக்காக அமைக்கப்பட்ட இக் கோயில் இந்தியாவில் உள்ள 12 ஜோதிர்லிங்கத் தலங்களுள் ஒன்று.  

## புராணக் கதை
சிவபுராணத்தில் இத்தலம் பற்றிய கதை ஒன்று உண்டு. இதன்படி, சுப்பிரியா என்னும் சிவ பத்தை ஒருத்தியைத் தாருகா என்னும் அசுரன் ஒருவன் பிடித்து தாருகாவனம் என்னும் இடத்தில் மேலும் பலருடன் சேர்த்து அடைத்து வைத்திருந்தானாம். பாம்புகளின் நகரமான இதற்கு தாருகாவே மன்னன். சுப்பிரியாவின் வேண்டுகோளின்படி கைதிகள் எல்லோரும் சிவனைக் குறித்த மந்திரங்களைச் சொல்லி வணங்கினர். அங்கே தோன்றிய சிவன் தாருகாவைக் கொன்று கைதிகளை விடுவித்தாராம். அன்று தொட்டுச் சிவன் ஜோதிர்லிங்க வடிவில் இத்தலத்தில் இருக்கிறார் என்பது இந்துக்களின் நம்பிக்கை. தாருகா இறக்குமுன் இவ்விடம் தன்னுடைய பெயரில் வழங்கவேண்டும் என்று கேட்டுக்கொண்டதற்கு அமைய இவ்விடத்துக்கு *நாகநாத்* என்னும் பெயர் வழங்கி வருவதாக நம்பப்படுகிறது.  

## படக்காட்சியகம்
# கிரிஸ்னேஸ்வரர் கோயில், சத்திரபதி சம்பாஜிநகர்



**கிரிஸ்னேஸ்வரர் கோயில்** அல்லது **குஷ்மேஸ்வரர் கோயில்** (Grishneshwar) எனப்படும் கோயில் ஒரு புகழ் பெற்ற சிவன் கோயில் ஆகும். மகாராஷ்டிர மாநிலத்தின் சத்திரபதி சம்பாஜிநகரிலிருந்து 11 கிலோமீட்டர் தொலைவிலும், எல்லோராவிலிருந்து 1 கிலோ மீட்டர் தொலைவிலும் அமைந்துள்ள இக்கோயில், இந்தியாவில் உள்ள 12 ஜோதிர்லிங்கத் தலங்களுள் ஒன்றாகக் கருதப்படுகிறது. தனிச் சிறப்பு வாய்ந்த கட்டடக் கலையையும் சிற்ப செதுக்கல்களையும் கொண்ட இக்கோயில் மகாராஷ்டிராவில் உள்ள ஐந்து ஜோதிலிங்க தலங்களில் ஒன்றாகும்.  

இக்கோயில், சத்திரபதி சிவாஜியின் பாட்டனான மல்ரோஜி ராஜே போஸ்லேயால் பொ.ஊ. 16 ஆம் நூற்றாண்டில் திருத்தி அமைக்கப்பட்டது. பின்னர் 18 ஆம் நூற்றாண்டில் அகில்யாபாய் ஓல்கர் இங்கே திருத்த வேலைகளைச் செய்வித்தார். வாரணாசியில் உள்ள காசி விசுவநாதர் கோயிலையும், காயாவில் உள்ள விஷ்ணு பாத கோயிலையும் திரும்பக் கட்டுவித்தவரும் இவரே ஆவார்.  

## படக்காட்சியகம்
# தோப்பு

**தோப்பு** என்பது பயன்தரும் மரங்களை ஓரே இனத்தை சார்ந்த மரத்தையோ அல்லது பல இனத்தை சார்ந்த மரங்களையோ வளர்ப்பதாகும். தென்னை, மா, பலா, வாழை, கொய்யா, பனை போன்றவை தோப்புகளில் வளர்க்கப்படும் முக்கிய மரவகைகளாகும்.  
## பயன்கள்
வியபார நோக்கத்திற்காகவே தோப்புகளில் பழமரங்கள் பெரும்பாலும் வளர்க்கப்படுகின்றன.
# தமிழ்நாடு பொருளியல் மற்றும் புள்ளியியல் துறை


**பொருளியல் மற்றும் புள்ளியியல் துறை** (ஆங்கிலம்:Department of Economics and Statistics) என்பது தமிழ்நாட்டின் மக்கள் வகைப்பாடு, மனித முன்னேற்றம், பொருளாதாரம் மற்றும் பலதரப்பட்ட விடயங்களில் புள்ளியியல் தகவல்களைத் திரட்டி மக்களிடம் பகிரும் நிறுவனம் ஆகும். புள்ளியியல் தரவுகளை, அளவுகளைத் தந்து அரசின் கொள்கைகளின் விளைவுகளை அளவிடுவதோடு, அதன் எதிர்காலத் திட்டங்களையும் வரைய அடிப்படையாக இருக்கிறது. அரசு மட்டுமல்லாமல் வணிக மற்றும் சேவை நிறுவனங்களும் இந்த புள்ளியியல் தகவல்களை தமது திட்டத் தயாரிப்புக்கு பயன்படுத்துகின்றன. ஒவ்வொரு மாவட்டத்திலும் பொருளாதாரக் கணக்கெடுக்கும் பணியினை நடத்தி தகவல்களைத் திரட்டுகின்றனர்.  

## பிரிவுகள்
- வேளாண்மைப் பிரிவு
- மாநில வருவாய்ப் பிரிவு
- சமூக புள்ளியியல் பிரிவு
- நிருவாகம் மற்றும் பணியமைப்பு

## முன்னாள் அமைச்சர்கள்
இத்துறையின் முன்னாள் அமைச்சர்கள்  
1. பழனிவேல் தியாகராஜன்
1. ஐ. பெரியசாமி
# சிங்களாந்தபுரம்



**சிங்களாந்தபுரம்** (ஆங்கிலம்: Singalandapuram), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு கிராமம் ஆகும். இங்கு வியாழக்கிழமை தோறும் வாரச்சந்தை நடைபெறுகிறது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 10,422 மக்கள் இங்கு வசிக்கின்றார்கள். இவர்களில் 5345 ஆண்கள், 5077 பெண்கள் ஆவார்கள். இதில் மக்களின் சராசரி கல்வியறிவு 61.53% ஆகும். இது இந்திய தேசிய சராசரி கல்வியறிவான 59.5% விட கூடியதே. சிங்களாந்தபுரம் மக்கள் தொகையில் 11.78% ஆறு வயதுக்குட்பட்டோர் ஆவார்கள்.  

## புவியியல்
சிங்களாந்தபுரத்தில் பதிவு செய்யப்பட்ட அதிக வெப்பநிலை 39.1˚ செல்சியஸ், குறைந்த வெப்பநிலை 16.8˚ செல்சியஸ்.இவ்வூரின் அமைவிடம் 11°25'3"N 78°13'18"E ஆகும்.கடல் மட்டத்தில் இருந்து இவ்வூர் சராசரியாக 245 மீட்டர் (805அடி) உயரத்தில் இருக்கின்றது.  

## பருவமழை

தென்கிழக்கு பருவமழையும், முக்கியமாக வடமேற்கு பருவமழையும் நகருக்கு மழை கொண்டு வருகிறது. சிங்களாந்தபுரத்தில் வெப்பமும் ஈரப்பதமும் வருடம் முழுவதும் மிகுந்து காணப்படுகிறது. ஏற்காடு சிங்களாந்தபுரத்திலிருந்து 75 கி.மீ. தொலைவில் அமைந்துள்ளது. கொல்லிமலை சிங்களாந்தபுரத்திலிருந்து 45 கி.மீ. தொலைவில் அமைந்துள்ளது.  

## கலாசாரம்

சிங்களாந்தபுரத்தில் வாழும் பலதரப்பட்ட மக்களின் பிரதிபலிப்பாக சிங்களாந்தபுரத்தின் கலாசாரம் விளங்குகிறது.அலுவலகங்களிலும் கல்விக் கூடங்களிலும் தமிழ் அதிகமாக பயன்படுத்தப்படுகிறது. நவீனமும் பாரம்பரியமும் இங்கு கலந்து காணப்படுகிறது. ஊரின் சந்தைப்பேட்டையில் உள்ள நவகண்ட சிற்பம் 4 அடி உயரமுள்ளது. வலக்கை பாதி ஒடிந்த நிலையிலும், இடது கையால் கத்தியைக்கொண்டு அரிந்து கொள்வது போலவும் உள்ளது.  

## போக்குவரத்து
சிங்களாந்தபுரம் நகரிலிருந்து மற்ற நகரங்களுக்கு சென்று வர நல்ல சாலை வசதிகள் உள்ளன. சிங்களாந்தபுரத்துக்கு நாமக்கல், சேந்தமங்கலம், இராசிபுரம் மற்றும் சேலம் நகர்களில் இருந்து பேருந்து வசதி உள்ளது  

## தொலைபேசி நிறுவனங்கள்

இங்கு பி.எஸ்.என்.எல், டாடா இண்டிகாம், ரிலையன்ஸ், ஏர்டெல் ஆகிய தொலைபேசி நிறுவனங்கள் தொலைபேசி இணைப்பு அளிக்கின்றன. மற்ற இந்திய நகரங்களைப் போல சிங்களாந்தபுரத்திலும் கிரிக்கெட்டே பிரபலமான விளையாட்டாகும்.  

### பள்ளி௧ள்

- அரசினர் மேல்நிலை பள்ளி, சிங்களாந்தபுரம்
- ஊராட்சி தொடக்௧ பள்ளி, சிங்களாந்தபுரம்
- நேசனல் மெட்ரிகுலேசன் பள்ளி, சிங்களாந்தபுரம்

### அலுவலகங்கள்

- ஊராட்சி அலுவலகம்
- தமிழ்நாடு மின்வாரியதுறை, உதவிபொறியாளர், அலுவலகம்
- அஞ்சல் அலுவலகம்

### கோவில்கள்

- பெரிய மாரியம்மன் கோவில்
- சின்ன மாரியம்மன் கோவில்
தேவேந்திர குல வேளாளருக்கு பாத்தியப்பட்டது  
- அம்மன் கோவில்
- காளி அம்மன் கோவில்
- திருவேசுவரர் கோவில்
- கற்புரநாரயணன் கோவில்
- அண்ணமார் கோவில்
- வேட்டைகாரசாமி கோவில்
- பெரியசாமி கோவில்
- பச்சையம்மன் கோவில்
- கருப்பண்ணசாமி கோவில்
- எட்டுக்கை அம்மன் கோவில்
- பிள்ளையார் கோவில்
- செளடேசுவரி அம்மன் கோவில்
- அருள்மிகு ஸ்ரீ காமாட்சி அம்மன் திருக்கோவில்

### வங்கிகள்

- கார்பரேசன் வங்கி (தொலைபேசி: 04287-253426, 222857)
- தொடக்க வேளாண்மை கூட்டுறவு வங்கி

## ஆதாரங்கள்
# புனித உரோமைப் பேரரசு



**புனித உரோமப் பேரரசு** (*Holy Roman Empire*) நடு ஐரோப்பாவில் மத்திய காலப் பகுதியில் அமைந்திருந்த ஒரு பேரரசு ஆகும். இப்பேரரசின் முதலாவது அரசன் உரோமப் பேரரசின் முதலாம் ஒட்டோ (கிபி 962) ஆவான். அரசாங்கத்தின் செயல்பாடு மன்னருக்கும் ஆட்சிக்குட்பட்டவர்களுக்கும் இடையிலான இணக்கமான ஒத்துழைப்பைச் சார்ந்தது. 15ம் நூற்றாண்டில் இருந்து இப்பேரரசு **ஜேர்மன் இனத்தின் புனித ரோமப் பேரரசு** என அதிகாரபூர்வமாக அழைக்கப்பட்டது.
# நீர்சார் சூழல் மண்டலம்

**நீர்சார் சூழல் மண்டலம்** என்பது நீர்நிலைகளில் காணப்படும் சூழல் மண்டலங்கள் ஆகும். இதில் ஒன்றில் ஒன்றும், தம்முடைய சூழலிலும் தங்கியிருக்கும் பல்வேறு உயிரினங்கள் நீர்சார் சூழல் மண்டலத்தில் வாழ்கின்றன.  

## நீர்சார் சூழல் மண்டலத்தின் வகைகள்
நீர்சார் சூழல் மண்டலங்களை இரண்டு பொதுவான பிரிவுகளாகப் பிரிக்கலாம். இவை கடல்சார் சூழல் மண்டலம், நன்னீர்ச் சூழல் மண்டலம் என்பனவாகும்.  

### உவர்நீர்ச் சூழல் மண்டலம்
கடல்சார் சூழல் மண்டலம் புவி மேற்பரப்பின் 71% இல் பரந்துள்ளதுடன் உலகிலுள்ள நீரின் 97% அளவையும் தன்னுள் அடக்கியுள்ளது. உலகின் தேறிய முதன்மை உற்பத்தியின் 32% இங்கிருந்தே கிடைக்கிறது. கடல்சார் சூழல் மண்டலத்தில் கரைந்துள்ள சேர்வைகளினால், முக்கியமாக உப்பினால், இது நன்னீர் சூழல் மண்டலத்தில் இருந்து வேறுபடுகின்றது. கடல்நீரில் கரைந்துள்ள பொருட்களில் ஏறத்தாள 85% சோடியமும், குளோரீனும் ஆகும்.  

### நன்னீர்ச் சூழல் மண்டலம்
இது புவி மேற்பரப்பின் 0.8% அளவை மூடியுள்ளதுடன் உலக நீர் அளவின் 0.009% அளவையும் தன்னுள் அடக்குகிறது. நன்னீர்ச் சூழல் மண்டலம் உலகின் அறியப்பட்ட மீன் இனங்களில் 41% அளவைக் கொண்டுள்ளது.
# உவர்ச் சதுப்புநிலம்


டிலுள்ள அத்திலாந்திக்கரை உவர்ச் சதுப்புநிலம்.]]  

**உவர்ச் சதுப்புநிலம்** என்பது நிலத்துக்கும், உவர் நீருக்கும் இடையில் அமைந்துள்ள மாறுநிலை, அலையிடைச் சதுப்புநில வகையாகும். இதில் பெருமளவு, உவர்நீரைத் தாக்குப்பிடிக்கக் கூடிய தாவரங்கள் காணப்படுகின்றன. உவர்ச் சதுப்புநிலங்கள், பிற ஈரநிலங்களுடன் சேர்த்துப் பயனற்ற நிலங்களாகக் கருதப்பட்டு வந்தன. ஆனால், இன்று இவ்வகை நிலங்கள், வெப்பவலயக் காடுகளுடன் போட்டியிடக் கூடிய அளவு உயிரியல் உற்பத்தித்திறன் கொண்டவை என்பது அறிந்ததே. அன்றாட கடல்மட்ட ஏற்ற இறக்கங்கள் சத்துப் பொருட்களைக் கொண்டுவருதல், உவர்நீரில் இடம்பெறும் இயல்பான வேதியியல் செயற்பாடுகள், வந்துசேரும் சத்துப் பொருட்கள் தாவர வேர்களில் படிதல், நிழலில்லாத ஆழமற்ற நீரில் பாசிக்கள் வளர்தல் என்பன இதற்கான காரணங்களிற் சிலவாகும். வட அமெரிக்கக் குடாக் கரைகளில் உள்ளதுபோல், உவர்ச் சதுப்புநிலங்கள் தீவிர காலநிலைகளிலிருந்து பாதுகாப்பு வழங்குகின்றன. கடந்தகாலத்தில் பெருமளவு உவர்ச் சதுப்பு நிலங்கள், வேளாண்மைத் தேவைகளுக்காகவும் நகர மேம்பாட்டுக்காகவும் மீட்கப்பட்டன. ஆனால் தற்காலத்தில் ஐக்கிய அமெரிக்கா, ஐரோப்பா போன்ற இடங்களில் இந்நிலப் பகுதிகள் சட்டங்கள் மூலம் பாதுகாக்கப்பட்டு உள்ளன.
# முதன்மை உற்பத்தி

திட்டம், நாசா/Goddard Space Flight Center மற்றும் ORBIMAGE.]]  
**முதன்மை உற்பத்தி** அல்லது **முதல்நிலை உற்பத்தி** என்பது வளிமண்டலத்தில் உள்ள அல்லது நீரில் உள்ள காபனீரொட்சைட்டில் இருந்து ஒளித்தொகுப்பு மூலம் கரிமச் சேர்வைகளை உருவாக்குவது ஆகும். இதில் மிகச் சிறிய அளவில் வேதித்தொகுப்பின் பங்கும் உள்ளது. உலகில் வாழும் எல்லா உயிர்களும் நேரடியாகவோ, மறைமுகமாகவோ முதன்மை உற்பத்தியில் தங்கியுள்ளன. முதன்மை உற்பத்தியில் ஈடுபடும் உயிரினங்கள் தம்மூட்ட வாழ்விகள் எனப்படுகின்றன. இவை உணவுச் சங்கிலியில் அடியில் உள்ளன. நிலச் சூழ்நிலைமண்டலத்தில் முதன்மை உற்பத்தியில் ஈடுபடும் உயிரினங்கள் தாவரங்கள் ஆகும். நீர்ச் சூழல்மண்டலங்களில் அல்காக்கள் இவ்வேலையைச் செய்கின்றன.
# வேதிச்சேர்க்கை

வெப்பத்தில், ஐதரசனைப் பயன்படுத்தி தனக்குரிய ஆற்றலைப் பெறுகிறது ]]  
**வேதிச்சேர்க்கை** (*Chemosynthesis*) என்பது ஒன்று அல்லது அதற்கு மேற்பட்ட கரிம மூலக்கூறுகளையும், ஊட்டச் சத்துக்களையும், கரிமமல்லா மூலக்கூறுகள் அல்லது மீதேனின் ஒட்சியேற்றத்தைச் சக்தி மூலமாகப் பயன்படுத்திக் கரிம வேதிப் பொருளாக மாற்றும் உயிரியற் செயற்பாடு ஆகும். இதில் ஒளித்தொகுப்பில் உள்ளதுபோல் சூரிய ஒளியை ஆற்றல் மூலமாகப் பயன்படுத்துவது இல்லை.
# மூலிகைத் தோட்டம்

மூலிகைகளை பயிரிடும் தோட்டம் **மூலிகைத் தோட்டம்** ஆகும். உணவுக்கு, மருந்துக்கு, நறுமணத்துக்கு மூலிகைகள் பயன்படுகிற்ன. குறிப்பாக சித்த மருத்துவம் பல் வகை மூலிகைகளை பயன்படுத்துகிறது.  

வீட்டில் சிறு மூலிகைத் தோட்டம் செய்தால் விலை உயர்வு மிக்க மருந்துகளை தவிர்க்கலாம்.  

## வீட்டில் இலகுவாக வளரக்கூடிய மூலிகைகள்
- கற்பூரவல்லி
- மல்லி
- இஞ்சி
- உள்ளி/வெள்ளைப்பூண்டு
- கற்றாழை
# ஃபீபி (துணைக்கோள்)


**ஃபீபி** (*Phoebe*) என்பது சனிக் கோளின் ஒரு சீரற்ற இயற்கைத் துணைக்கோள் ஆகும். இது வில்லியம் பிக்கரிங் என்பவரால் மார்ச் 17, 1899 இல் கண்டறியப்பட்டது. பெருவில் ஆகஸ்ட் 16, 1899 இல் எடுக்கப்பட்ட ஒளிப்படத் தகடுகளை ஆராயும் போது இத்துணைக்கோளை பிக்கரிங் கண்டுபிடித்தார்.  

2004 ஆம் ஆண்டில் சனிக் கோள் தொகுதிக்குள் சென்ற நாசாவின் கசீனி-ஹியூஜென்ஸ் விண்ணுளவி முதன் முதலில் ஃபீபி என்ற சந்திரனை எதிர்கொண்டது. கசீனியின் சனிக்கோளுக்கான எறிபாதை மற்றும் நேரம் ஆகியன ஃபீபியை எதிர்கொள்ளத்தக்கதாக தெரிவு செய்யப்பட்டன.  
விண்ணுளவியில் இருந்து எடுக்கப்பட்ட ஃபீபியின் மிக அருகாமையான படம் ஜூன் 13, 2004]]
# ஏழு செவ்விய போரியல் நூல்கள்

சீனா 5000 ஆண்டுகளுக்கு மேலானா நாகரீகம் கொண்ட தேசம். அதன் நீண்ட வரலாற்றில் பலநூறு பெரும் போர்களைச் சந்திதுள்ளது. பல பேரரசுகள் இந்த தேசத்தை ஆட்சி செய்த்துள்ளன. பேரரசுகள் கொடுங்கோல் ஆட்சி செய்த போது எதிர்ப்புப் போரட்டங்கள் வெடித்துள்ளன. வெளியில் இருந்தும் பலர் சீனாவை ஆக்கிரமித்து இருந்தனர். இந்த பின்னணியில் சீனாவின் போர்க்கலைப் பட்டறிவும் படிப்பறிவும் விரிந்து இருந்தது என்பதில் வியப்பில்லை. 11 ஆம் நூற்றாண்டில் பல்வேறு போரியல் தொடர்பான நூல்கள் தொகுக்கப்பட்டு ஏழு செவ்விய போரியல் நூல்களாக அறியப்பட்டன. பின்வந்த அனேக சீனப் போரியல் நிபுணர்களும் தளபதிகளும் இவற்றைப் படிப்த்து பயன்படுத்தினர். இவற்றை மேற்குநாட்டினரும் கவனமெடுத்து படித்தனர்.  

அவையானவை:  
- Jiang Ziya (Taigong)'s *Six Secret Teachings*
- *The Methods of the Ssu-ma* (Also known as *Sima Rangju Art of War*)
- சுன் த்சு - போர்க் கலை (நூல்)
- *Wu Qi's Wu-tzu*
- *Wei Liao-tzu*
- *Three Strategies of Huang Shih-kung*
- *Questions and Replies between T'ang T'ai-tsung and Li Wei-kung*
# பண்பியல் வெளிப்பாட்டியம்

**பண்பியல் வெளிப்பாட்டியம்** (abstract expressionism) என்பது அமெரிக்காவில் இரண்டாம் உலகப் போருக்குப் பின்னர் உருவான ஒரு கலை இயக்கமாகும். உலகம் தழுவிய செல்வாக்குப் பெற்ற முதல் அமெரிக்கக் கலை இயக்கம் இதுவாகும். அத்துடன் நியூ யார்க் நகரத்தை கலை உலகத்தின் மையமாக்கியதும் இதுவே.  

பண்பியல் வெளிப்பாட்டியம் என்பது அமெரிக்க ஓவியம் தொடர்பில் 1946 ஆம் ஆண்டில் கலைத் திறனாய்வாளரான ராபர்ட் கோட்டெஸ் என்பவரால் முதலில் பயன்படுத்தப்பட்டது எனினும் இது முன்னரே 1919 ஆம் ஆண்டில் *டெர் ஸ்டர்ம்* என்னும் ஜெர்மன் சஞ்சிகையில் இடம்பெற்றது.  

## பாணி
நுட்ப அடிப்படையில், இப்பாணியின் முக்கியமான முன்னோடிகளுள் ஒன்று, சடுதியான, தானாக அல்லது உள்ளுணர்வின் அடிப்படையிலான படைப்புக்களுக்கு அழுத்தம் கொடுக்கும் அடிமன வெளிப்பாட்டுவாதம் (surrealism) ஆகும். நிலத்தில் வைக்கப்பட்ட வரைதுணியின் மீது நிறங்களைச் சொட்ட விடும் ஜக்சன் பொல்லொக்கின் முறை மக்ஸ் ஏர்ண்ஸ்ட் என்பவரின் படைப்புக்களை அடிப்படையாகக் கொண்டது. அடிமன வெளிப்பாட்டியத்தின் இன்னொரு தொடக்ககால வெளிப்பாடு அமெரிக்க ஓவியர் மார்க் டோபேயின் படைப்புக்களாகும்.
# ஜாக்சன் பாலக்



**பால் ஜாக்சன் பாலக்** என்னும் முழுப்பெயர் கொண்ட **ஜாக்சன் பாலக்** ஒரு செல்வாக்குள்ள அமெரிக்க ஓவியர் ஆவார். இவர் பண்பியல் வெளிப்பாட்டியக் கலை இயக்கத்தில் முக்கியமான ஒருவராக இருந்தார். இவர் லீ கிரேஸ்னர் என்னும் ஒரு பண்பியல் ஓவியரை மணம் செய்துகொண்டார்.  

## இளமைக்காலம்
பாலக் கோடி, வியோமிங் என்னும் இடத்தில் 1912 ஆம் ஆண்டு ஐந்து பிள்ளைகளுள்ள குடும்பத்தில் கடைசியாகப் பிறந்தார். இவரது தந்தையார் தொடக்கத்தில் ஒரு விவசாயியாக இருந்து பின்னர் அரசாங்கத்தில் நில அளவையாளராகவும் பணியாற்றினார். பொல்லொக் அரிசோனாவிலும், கலிபோர்னியாவின் சீக்கோவிலும் வளர்ந்தார். லாஸ் ஏஞ்சலீசில் கல்வி பயின்றார். தனது தந்தையாருடன் நில அளவைகளுக்குப் போகும்போது தாயக அமெரிக்கர்களில் பண்பாடுகளைப் பற்றி அறிந்துகொண்டார்.
# படிமம்:Namuth - Pollock.jpg

Source: http://www.artnet.com/artwork/424715839/424667384/hans-namuth-jackson-pollock.html  

- Copyright is owned by the Hans Namuth Estate

## Licensing

**Fair use rationale for Jackson Pollock :**  
This is covered under fair use because:  
1. It is a limited resolution photo from which the original cannot be created
1. This particular photo by Namuth is one of the more widely used Namuth photos of Pollock
1. Namuth's photos give by far the best view of Pollock's techniques, which are covered extensively in the article
1. No free photo can be used in its place, as the subject is deceased and no free versions will likely come forward
1. *Namuth's photos themselves should be discussed, as they are an integral part of understanding Pollock*
1. The abilities and rights of the copyright holder are not infringed upon

**Fair use rationale for Systems art :**  
1. This is a historically significant work that could not be conveyed in words.
1. Inclusion is for information, education and analysis only.
1. Its inclusion in the article(s) adds significantly to the article(s) because it shows the work of the subject of the article.
1. The image is a low resolution copy of the original work and would be unlikely to impact sales of prints or be usable as a desktop backdrop.
# பாலக்காட்டுக் கணவாய்


**பாலக்காட்டுக் கணவாய்** (*Palakkad Gap*) மேற்குத் தொடர்ச்சி மலைத்தொடரில் 30-40 கி.மீ. அகலத்தில் அமைந்த ஒரு கணவாய் ஆகும். இதுவே இம்மலைத் தொடரின் தாழ்வான பகுதி. இது கேரள மாநிலத்தின் பாலக்காட்டு நகருக்கு அருகில் உள்ளது. வடக்கில் நீலகிரி மலையும், தெற்கில் ஆனைமலையும் இதன் எல்லைகளாக இருக்கின்றன.  

இக்கணவாய் இல்லையெனில் மேற்குத் தொடர்ச்சி மலைத்தொடர் கேரள மாநிலத்தை தனிமைப் படுத்தியிருக்கும், இதுவே அருகிலுள்ள தமிழகத்துடன் இன்னும் குறிப்பாக கூறுவதானால் இந்திய நிலப்பரப்புடன் கேரளத்தை இணைக்கிறது.  

இக்கணவாய் கேரளாவின் பாலக்காடு மாவட்டத்தையும் தமிழகத்தின் கோயம்புத்தூர் மாவட்டத்தையும் இணைக்கும் பாதையாக உள்ளது. இது கேரளாவின் முதன்மையான வணிக வழித்தடமும் ஆகும். சாலை வழியாக கேரளத்தை அடையும் பெருமளவிலான பொருட்கள் இக்கணவாய் வழியாகவே செல்லுகின்றன.  

இக்கணவாய் தென்இந்தியாவின் தட்பவெப்பத்தில் சிறப்பான மாற்றத்தை உண்டுபண்ணுகிறது. இது ஈரப்பதம் நிறைந்த தென்மேற்கு பருவக்காற்று கோயம்புத்தூர் பகுதிக்கு வர உதவுகிறது. இக்காரணத்தால் கோயம்புத்தூர் பகுதி கோடை காலத்தில் தமிழகத்தின் மற்ற பகுதிகளை விட வெப்பம் குறைந்து காணப்படுகிறது.  

## காற்று ஆற்றல்
மேற்கில் இருந்து வீசும் காற்றை இக்கணவாய் புனல் போல் செயல்பட்டு கோவை, திருப்பூர் மாவட்டங்களுக்கு வேகமாக அனுப்புகிறது. சராசரியாக மணிக்கு 18 முதல் 22 கி.மீ. வேகத்தில் காற்று வீசுகிறது. தமிழகத்தில் மிக அதிகமாக காற்றாலைகள் மூலம் மின்னுற்பத்தி செய்யப்படும் பகுதிகளில் இதுவும் ஒன்றாகும். உடுமலைப்பேட்டை, கடத்தூர் சுற்றுப்பகுதிகளில் பெரிய காற்றாலைகளைக் காணமுடியும்.
# மார்க் டோபே



**மார்க் ஜார்ஜ் டோபே** என்னும் முழுப் பெயர் கொண்ட **மார்க் டோபே** ஒரு அமெரிக்கப் பண்பியல் வெளிப்பாட்டிய ஓவியர் ஆவார். இவர் விஸ்கான்சினில் உள்ள சென்டர்வில்லி என்னும் இடத்தில் பிறந்தார். ஐக்கிய அமெரிக்காவிலும், ஐரோப்பாவிலும் பரவலாக அறியப்பட்ட இவர் *வடமேற்கு ஓவியர்களுள்* குறிப்பிடத்தக்கவர் ஆவார். வயது முதிர்ந்தவரும், அனுபவம் பெற்றவருமான டோபே, மற்றவர்களிடம் செல்வாக்குச் செலுத்தக்கூடியவராக இருந்தார். ஒரு நண்பராகவும், வழிகாட்டுபவராகவும், தத்துவம், கிழக்கத்திய சமயங்கள் ஆகியவற்றின்பால் அவர் கொண்டிருந்த ஆர்வத்தை அவர்களுடன் பகிர்ந்து கொண்டார்.
# மக்ஸ் ஏர்ண்ஸ்ட்



**மக்ஸ் ஏர்ண்ஸ்ட்** (2 ஏப்ரல் 1891 - 1 ஏப்ரல் 1976) ஒரு ஜெர்மன் ஓவியரும், சிற்பியும், வரைகலை ஓவியரும், கவிஞரும் ஆவார். இவர் டாடாயியம், அடிமன வெளிப்பாட்டியம் என்பவற்றின் முக்கிய பிரதிநிதியாக விளங்குகிறார்.  

## இளமைக்காலம்
மாக்ஸ் ஏர்ண்ஸ்ட் ஜெர்மனியில் கொலோனுக்கு அருகில் உள்ள புரூயில் என்னுமிடத்தில் பிறந்தார். 1909 ஆம் ஆண்டில் தத்துவம் கற்பதற்காக பொன் பல்கலைக் கழகத்தில் சேர்ந்தார். எனினும் விரைவிலேயே அவர் அங்கிருந்து விலகினார். அவ்வாண்டிலேயே அவர் ஓவியங்களை வரையத் தொடங்கினார். ஆனாலும் அவர் எங்கும் முறையான ஓவியப் பயிற்சி பெறவில்லை. முதலாம் உலகப் போரின்போது இவர் ஜெர்மன் படையில் இணைந்து பணியாற்றினார்.
# படிமம்:AAA inverobe 11954-2.jpg

## Summary

**Fair use rationale in Max Ernst:**  
1. This is a significant work that could not be conveyed in words.
1. Inclusion is for information, education and analysis only.
1. Its inclusion in the article(s) adds significantly to the article(s) because it shows the subject, or the work of the subject, of the article(s).
1. The image is a low resolution copy of the original work and would be unlikely to impact sales of prints or be usable as a desktop backdrop.

**Fair use rationale in Dorothea Tanning:**  
1. This is a significant work that could not be conveyed in words.
1. Inclusion is for information, education and analysis only.
1. Its inclusion in the article(s) adds significantly to the article(s) because it shows the subject, or the work of the subject, of the article(s).
1. The image is a low resolution copy of the original work and would be unlikely to impact sales of prints or be usable as a desktop backdrop.
# ஆர்ட் நூவோ


**ஆர்ட் நூவோ** (*Art nouveau*) என்பது புதிய கலை எனப் பொருள்படும் பிரெஞ்சுச் சொல் ஆகும். இது ஓவியம், கட்டிடக்கலை, பயன்பாட்டுக்கலை ஆகியவை தொடர்பான ஒரு அனைத்துலகக் கலை இயக்கம். இது 1890 மற்றும் 1910 க்கு இடையில் *பெல்லி எபோக்* காலத்தில் பிரபலமாக இருந்தது.  

இது 20 ஆம் நூற்றாண்டுத் தொடக்கத்தில் (1890–1905) புகழ் பெற்று விளங்கியது. 19 ஆம் நூற்றாண்டின் கல்விக்கழகக் கலைப் பாணிக்கு எதிராக உருவான இப்பாணி, செடி கொடி வகைகள் சார்ந்த அழகூட்டல்களைக் கொண்டு விளங்கியதுடன், வளைவுகளைக் கொண்ட வடிவங்களையும் கொண்டிருந்தது. பிற பண்புகளாக, பெரும்பாலும் சமச்சீரற்ற தன்மை அல்லது வளைந்த கோடுகளால் வழங்கப்படும் சுறுசுறுப்பு மற்றும் இயக்க உணர்வு மற்றும் அசாதாரண வடிவங்கள் மற்றும் பெரிய திறந்தவெளிகளை உருவாக்க நவீன பொருட்கள், குறிப்பாக இரும்பு, கண்ணாடி, மட்பாண்டங்கள் மற்றும் பின்னர் கான்கிரீட் ஆகியவற்றைப் பயன்படுத்துதல் ஆகும்.  

ஆர்ட் நூவோவின் பதினைந்து ஆண்டுகால மலர்ச்சி கிளாஸ்கோவில் இருந்து மாஸ்கோ, எசுப்பானியா வரை ஐரோப்பா முழுவதும் உணரப்பட்டது. எனினும் இதன் செல்வாக்கு உலகம் முழுவதும் காணப்பட்டது.
# ஆஸ்திரேலியா (பக்கவழி)


**ஆத்திரேலியா** அல்லது **ஆஸ்திரேலியா** அல்லது **அவுஸ்திரேலியா** என்பது பின்வருவனவற்றில் ஒன்றாக இருக்கலாம்:  

- *ஆஸ்திரேலியா*, நாடு, பெரு நிலப்பரப்பு
- *ஆத்திரேலியா (கண்டம்)*

## கப்பல்கள்
- *ஆத்திரேலியா II*
- *எச்எம்எசு ஆத்திரேலியா (1888)*
- *எச்எம்எசு ஆத்திரேலியா*

## வேறு
- ’’ஆஸ்திரலேசியா’’, ஓசியானியாவின் பிரதேசம்
- *ஆத்திரேலியன்*, கனடாவில் உள்ள நகரம்
# வியட்டிய மொழிகள்

**வியட்டிய மொழிகள்** ஆத்திரேலாசிய மொழிகள் (ஆத்திரேலிய-ஆசிய) குடும்பத்தைச் சேர்ந்த உள்குடும்ப மொழிகள். முன்னர் வியட்டிய மொழிகளை வியெட்-முவோங் அல்லது அன்னம்-முவோங் மொழிகள் என்று மேற்குல மொழியிய்லாளர்கள் அழைத்தனர். ஆனால் இப்பொழுது வியட்-முவோங் மொழிகள் வியட்டிய மொழிகள் குடும்பத்தின் ஓர் உட்கிளை என்று கருதுகின்றனர்.  

வியட்னாமிய மொழி (வியட்னாமியம்), ஓர் ஆத்திரேலாசிய (ஆத்திரேலிய-ஆசிய) மொழியாக 19 ஆவது நூற்றாண்டின் நடுபகுதியில் மொழிக்குடும்பமாக அறியப்பட்டது. வியட்னாமிய மொழியில் பெருமளவு சொற்கள் கண்ட்டோனீசு வகைச் சீன மொழி மற்றும் தாய்-கடை மொழிகளுடன் நெருங்கிய தொடர்புடையன. வியட்னாமிய மொழி, கண்ட்டோனீசுச் சீனம், தாய்லாந்து மொழிகள் போன்றே ஒற்றை அசை அல்லது உயிர்மெய் ஒலிகள் கொண்ட சொற்களைக் கொண்ட மொழி. இவ்வகையில் இது முதலுரு ஆத்திரேலாசிய மொழியின் பண்பைக் கொண்டிருக்கவில்லை. இதனாலேயே வியட்னாமிய மொழியானது கண்ட்டனீசு, தாய் மொழிகளை விட குமேர் மொழிகளுக்கும் நெருக்கமான மொழி என்னும் கருத்துக்கு மிகுந்த எதிர்ப்பு உள்ளது.  

## வகைப்பாடு
- அரேம் (Arem): இம்மொழி மற்ற வியட்டிய மொழிகளைப் போன்ற மூச்சுவெளிப்பாடு இல்லாத மொழி, ஆனால் வியட்டிய மொழிகளைப் போலவே அடித்தொண்டை மெய்யொலிகளைக் கடையொலிகளாக கொண்டது.
- குஓவ்ய் (தோ) (Cuôi (Thô))
- அகியூ (தவுங்) (Aheu (Thavung)): இம்மொழியானது, மூச்சு வெளிவிட்டும் விடாதும் ஏற்படுத்தும் ஒலிகளை நான்கு நிலையான பாகுபாட்டுடன் முற்றுப்பெறும் மெய்யொலிகள் தொண்டையொலியாக இருக்கும் வகையைக் காட்டுவது. இது பியரிய (Pearic) மொழிகளை மிக ஒத்தது, ஆனால் அவற்றில் தொண்டையொலிப்பு உயிரொலியாக இருக்கும்.
- ரூச், சச், மாய், சுர்த் (Ruc, Sach, May, and Chưt): ஒரு கிளைமொழிகள் குழுமம்.; நாங்கு நிலைகளான எடுத்தலோசைகள் கொண்டவை.
- மாலெங் ('போ, பக்கட்டன்) (Maleng (Bo, Pakatan)): ரூச்-சச் (வ்) இல் உள்ளது போன்ற எடுத்தல் ஓசைகள்.
- பொங், உங், தும், கொங்-கெங் (Pong, Hung, Tum, Khong-Kheng)
- வியட்-முவோங் (Viêt-Mương): வியட்னாமியமும் முவோங் மொழியும். இவ்விரண்டு கிளை மொழிகளும் வியட்டிய மொழிகளின் சொற்தொகுதியோடு ஒப்பிடும் பொழுது ஏறத்தாழ 75% பொதுவானவை. ஒலிப்பின் எடுத்தலோசை உயர்வு-தாழ்வு வேறுபாடுகளிலும் 5-6 ஓசைகள் கொண்டு ஒத்துள்ளது. வியட்டிய மொழிகளில் பொதுவாக மூன்று கீழ் ஓசைகளும் மூன்று உயர் ஓசைகளும் இருக்கும், அவை முறையே தம்முடைய முன்னுருவான மொழிகளில் உள்ளவாறே முதலெழுத்தொலிகள் ஒலிப்புடை மெய்யொலிகளாகவும், ஒலிபற்ற மெய்யொலிகளாகவும் வருபவை. பின்னர் இவை கடைசியாக வரும் மூலமெய்யொலியைப் பொருத்துக் கீழ்க்காணுமாறு பிரிவுபட்டன: சீரான ஓசைகள் திறந்த உயிரொலிகள் கொண்டவை அல்லது கடையொலிகளாக மூக்கொலிகள் கொண்டவை; உயர்ந்தெழும் ஓசையும் தாழ்ந்து விழும் ஓசையும் ஒலிப்பற்ற மெய்யொலிகளாகும் - இவை பின்னர் மறைந்துவிட்டன. தாழ்ந்த ஓசைகள் கடையொலி காற்றொலிகளாக மாறி, அவையும் மறைந்து விட்டன. அடித்தொண்டை உயரோசைகளாக இருந்தவை, அடித்தொண்டை மெய்யொலிகளாக மாறி, பின்னர் அவை அடித்தொண்டையல்லா ஒலிகளாக (deglottalized.) மாறிவிட்டன.
# பியரிய மொழிகள்



**பியரிய மொழிகள்** மோன்-குமேர் மொழிகளின் கிழக்குக் கிளை மொழிகள். இவை ஆத்திரேலாசிய மொழிக் குடும்பத்தைச் சேர்ந்த மொழிகள். இம்மொழிகள் தற்பொழுது மேற்குக் கம்போடியா, தென்கிழக்கு தாய்லாந்து ஆகிய இடங்களில் பியர் மக்களால் பேசப்பட்டாலும், மிக அருகிவரும் மொழிகளாகும்.  

பியரிய மொழிகள் கம்போடியாவில் உள்ள முதற்குடிகள் பேசும் மொழி, ஆனால் இவர்கள் அடிமைப்பட்டதாலும், இனப்படுகொலைகளுக்கு ஆளாக்கப்பட்டதாலும், பிற இனத்தவர்களுடன் இணைந்தமையாலும் தம் மொழிகளை இழந்து மொழியழியும் நிலையில் உள்ளது. பியர் என்னும் சொல்லே தாழ்ச்சிப் பொருள் தரும் சொல்லாக அடிமை, அடிமைக் குலம் என்னும் பொருள் படுவதாகும்.  

பியரிய மொழிகளில் கீழ்க்காண்பவை அடங்கும்:  
- **கிழக்கு வகை**
  - பியர்
- **மேற்கு வகை**
  - சோங் மொழி
    - சோங்
    - சாவோச்
  - சாம்ரே மொழி(Samre)
    - சோம்ரே
    - சாம்ரே
  - சுவோய் மொழி (Suoy]]
    - சுவோய்

**ISO** 639-3: pcb  

## அடிக்குறிப்புகல்
# சீன-திபெத்திய மொழிகள்



**சீன-திபெத்திய மொழிகள்** ஒரு பெரும் மொழிக்குடும்பம். இதனுள் சீன மொழிகளும், திபெத்திய-பர்மிய மொழிகளும் சேர்ந்து மொத்தம் 250 கிழக்கு ஆசிய மொழிகள் உள்ளன. இம்மொழிகள்பேசுவோரின் எண்ணிக்கையின் படி இவை இந்திய-ஐரோப்பிய மொழிக் குடும்பத்தினனருக்கு அடுத்தபடியாக உலகில் 2 ஆவதாக உள்ளவை.  

- Baxter, William H. (1995). "'A Stronger Affinity ... Than Could Have Been Produced by Accident': A Probabilistic Comparison of Old Chinese and Tibeto-Burman", in William S.-Y. Wang (ed.) *The Ancestry of the Chinese Language* (*Journal of Chinese Linguistics* Monographs, 8), Berkeley: Project on Linguistic Analysis, pp.&nbsp;1–39.
- Benedict, Paul K. (1972). *Sino-Tibetan: A Conspectus*. Cambridge: Cambridge University Press. .
- Coblin, W. South (1986). *A Sinologist's Handlist of Sino-Tibetan Lexical Comparisons*. Monumenta Serica Monograph Series 18. Nettetal: Steyler Verlag. .
- Gong Hwang-cherng (2002). *Han Zang yu yanjiu lunwen ji* (漢藏語硏究論文集 "Collected papers on Sino-Tibetan linguistics"). Taipei: Academia Sinica. .
- Matisoff, James (2000). "On 'Sino-Bodic' and Other Symptoms of Neosubgroupitis". *Bulletin of the School of Oriental and African Studies* 63(3):356-369.
- _____(2003). *Handbook of Proto-Tibeto-Burman: System and Philosophy of Sino-Tibetan Reconstruction* (805 pages, 3.2 MB). Berkeley: University of California Press. .
- Thurgood, Graham and Randy J. LaPolla (ed.s) (2003). *Sino-Tibetan Languages*. London: Routledge. .
- Van Driem, George (1995). "Black Mountain Conjugational Morphology, Proto-Tibeto-Burman Morphosyntax, and the Linguistic Position of Chinese". *Senri Ethnological Studies* 41:229-259.
- _____(1997). "Sino-Bodic". *Bulletin of the School of Oriental and African Studies* 60(3):455-488.
# ரெகே


**ரெகே** யமேக்காவிலிருந்து 1960களில் வெளிவந்த இசை வகை ஆகும். ஸ்கா, ராக்ஸ்டெடி, ஆர்&பி, ராப் இசை போன்ற இசை வகைகளை ரெகே தாக்கம் செய்துள்ளது. பல ரெகே இசைக் கலைஞர்கள் ராஸ்தஃபாரை இயக்கத்தில் நம்பிக்கை செய்கிறார்கள். இவ் இயக்கம் ரெகே இசையால் உலகில் புகழுக்கு வந்தது. உலகில் மிக புகழ்பெற்ற ரெகே இசைக் கலைஞர் பாப் மார்லி ஆவார்.
# பூர்ணம் விஸ்வநாதன்


**பூர்ணம் விஸ்வநாதன்** (*Poornam Vishwanathan*; 15 நவம்பர் 1921 - 1 அக்டோபர் 2008) தமிழ்நாட்டின் பழம்பெரும் நாடக, மற்றும் திரைப்பட நடிகர், அனைத்திந்திய வானொலியில் செய்தி வாசிப்பாளர்.  

## துவக்க வாழ்க்கை
பூர்ணம் விஸ்வநாதன் பாளையங்கோட்டை அருகில் உள்ள முன்னீர்பள்ளம் என்ற சிற்றூரில் பிறந்தார். இவரது தந்தை பெயர் பூர்ணகிருபேஸ்வரர் என்பதாகும். பள்ளிக் கல்வியை தென்காசியிலும், புதுக்கோட்டையிலும் பயின்றார்.. மேடை நாடகங்களில் நடிக்க ஆரம்பித்து கலைத்துறையில் நுழைந்தார். பூர்ணம் தியேட்டர்ஸ் என்ற நாடகக் குழுவை ஆரம்பித்து ஏராளமான நாடகங்களை மேடை ஏற்றினார். அந்த நாடகக் குழுவின் பெயராலேயே பூர்ணம் விஸ்வநாதன் என்று அழைக்கப்பட்டார்.  

தில்லியில் 20 ஆண்டுகள் பூர்ணம் விசுவநாதனின் வாழ்க்கை கடந்த நிலையில் தில்லியில் நாடக விழாவுக்கு வந்த எழுத்தாளர் சுஜாதாவுடன் அறிமுகமானார். அப்போது சுஜாதா தன் *ஒரு கொலை.. ஒரு பிரயாணம்* என்ற தன் நாடகத்தை பூர்ணம் விசுவநாதனிடம் அளித்து, படித்துப் பாருங்கள் பிடித்தால் அரங்கேற்றுங்கள் என்றார். மேலும் தில்லியில் இருந்து சென்னைக்கு வந்துவிடுமாறு ஆலோசனை கூறினார்.  

## திரைப்படத் துறைப் பங்களிப்புகள்
86 படங்களில் இவர் நடித்திருக்கிறார்.  
1. வருஷம் 16
1. வறுமையின் நிறம் சிவப்பு
1. தில்லு முல்லு
1. மகாநதி
1. விதி
1. மூன்றாம் பிறை
1. புதுப்புது அர்த்தங்கள்
1. கேளடி கண்மணி
1. ஆண்பாவம்

## விருதுகள்
1. சங்கீத நாடக அகாதமி விருது

## மறைவு
சில மாதங்களாக நோய்வாய்ப்பட்டிருந்த பூர்ணம் விஸ்வநாதன் 2008, அக்டோபர் 1 மாலை 3.30 மணி அளவில் உயிரிழந்தார். இவருடைய அண்ணன், முள்ளும் மலரும் உட்பட பல தமிழ் நாவல்கள் எழுதிய எழுத்தாளர் உமாசந்திரன்.